MT
5.12.2022
Il-Ġurnal Uffiċjali tal-Unjoni Ewropea
C 463/19
Partijiet fil-kawża prinċipali Rikorrent: J.O. Konvenut: Kreis Gütersloh Intervenjent: W.D.
Domandi preliminari 1) L-Artikolu 2(1), moqri flimkien mal-Artikolu 4(1) tad-Direttiva 2011/92/UE tal-Parlament Ewropew u tal-Kunsill tat-13 ta’ Diċembru 2011 dwar l-istima tal-effetti ta’ ċerti proġetti pubbliċi u privati fuq l-ambjent (1), u l-punti 17(a) u 24 tal-Anness I ta’ din id-direttiva, jew l-Artikolu 2(1) tad-Direttiva 2011/92/UE, moqri flimkien mal-Artikolu 4(2) u (3) u l-punt 1(e) tal-Anness II kif ukoll il-punti 1(b) u 3(g) tal-Anness III ta’ din id-direttiva, għandhom jiġi interpretati fis-sens li jipprekludu dispożizzjoni nazzjonali li tipprovdi li, fejn installazzjoni għat-tkabbir intensiv ta’ kapuċċelli tiżdied ma’ installazzjoni ta’ dan it-tip awtorizzata diġà, dawn l-installazzjonijiet, bħala proġetti kumulattivi, għandhom ikunu suġġetti għal evalwazzjoni tal-effetti fuq l-ambjent jew għal eżami każ b’każ fis-sens tal-Artikolu 4(2)(a) tad-Direttiva 2011/92/UE biss jekk ikunu marbuta ma’ faċilitajiet komuni operazzjonali jew strutturali?
2) L-Artikolu 2(1), moqri flimkien mal-Artikolu 4(1) tad-Direttiva 2011/92/UE u l-punt 17(a) kif ukoll il-punt 24 tal-Anness I ta’ din id-direttiva, għandhom jiġu interpretati fis-sens li jipprekludu dispożizzjoni nazzjonali li, jekk a. installazzjoni ta’ tkabbir intensiv ta’ kapuċċelli tiżdied ma’ installazzjoni ta’ dan it-tip awtorizzata diġà, b. l-installazzjoni supplimentari (29 990 post) u l-installazzjoni awtorizzata diġà (84 000 post) jeċċedu flimkien il-limitu ta’ 85 000 post għall-kapuċċelli, konformement mal-punt 17(a) tal-Anness I tad-Direttiva 2011/92/UE? c. l-installazzjoni supplimentari la tilħaq il-livell nazzjonali għal evalwazzjoni minn qabel speċifika fis-sit iffissat mid-dritt nazzjonali (30 000 post) u lanqas il-livell nazzjonali għal evalwazzjoni minn qabel ġenerali ffissat mid-dritt nazzjonali (40 000 post) u d. għalkemm ebda evalwazzjoni tal-effetti fuq l-ambjent ma twettqet għall-installazzjoni awtorizzata diġà, eżami każ b’każ fis-sens tal-Artikolu 4(2)(a) tad-Direttiva 2011/92/UE (fil-forma ta’ evalwazzjoni ġenerali preliminari skont id-dritt nazzjonali) ikun ikkonkluda li ebda evalwazzjoni tal-effetti fuq l-ambjent ma kienet meħtieġa għall-installazzjoni awtorizzata diġà, evalwazzjoni tal-effetti fuq l-ambjent għall-installazzjoni l-ġdida għandha titwettaq biss jekk eżami każ b’każ fis-sens tal-Artikolu 4(2)(a) tad- Direttiva 2011/92/UE (fil-forma ta’ evalwazzjoni ġenerali preliminari skont id-dritt nazzjonali) ikun ikkonkluda li ż-żieda ta’ installazzjoni ġdida jista’ jkollha effetti negattivi sinjifikattivi jew effetti negattivi sinjifikattivi oħra fuq l-ambjent?
3) L-Artikolu 2(1) tad-Direttiva 2011/92/UE, moqri flimkien mal-Artikolu 4(2) u (3) u l-punt 1(e) tal-Anness II ta’ din id-direttiva, għandhom jiġu interpretati fis-sens li jipprekludu dispożizzjoni nazzjonali li tipprovdi l-obbligu li jsir eżami każ b’każ fis-sens tal-Artikolu 4(2)(a) ta’ din id-direttiva (fil-forma ta’ evalwazzjoni ġenerali preliminari skont id-dritt nazzjonali), intiż li jiġi ddeterminat jekk proġett għall-kostruzzjoni u l-operat ta’ installazzjoni għat-tkabbir intensiv tal-kapuċċelli għandux ikun suġġett għall-evalwazzjoni tal-effetti, biss fil-każ li fih din l-installazzjoni jkollha 30 000 post jew iktar?
(1)
ĠU 2014, L 124, p. 1, rettifika fil-ĠU 2015, L 174, p. 44.
Talba għal deċiżjoni preliminari mressqa mill-Consiglio di Stato (l-Italja) fis-16 ta’ Settembru 2022 – Società Italiana Imprese Balneari Srl vs Comune di Rosignano Marittimo et (Kawża C-598/22) (2022/C 463/26) Lingwa tal-kawża: it-Taljan Qorti tar-rinviju Consiglio di Stato